open-index/open-wikipedia-markdown huggingface dataset:
Ilirianes

La **ilirianes** (elinica antica: (Ἰλλυριοί) ia es un grupo de tribus indo-european ci ia abita parte de la Balcanes ueste en anticia. La teritoria cual la ilirianes ia abita ia deveni conoseda par la autores elinica e roman como Iliria, cual los identifia con la area moderne de Corvatsca, Bosnia e Hersegovina, Slovenia, Montenegro, partes de Serbia, e la parte plu grande de Albania sentral e norde, entre la Mar Adriatica en la ueste, la Rio Drava en la norde, la Rio Morava en la este, e la boca de la Rio Aoos en la sude. La prima nota de la popla ilirian es de la Periplus de Pseudo-Scylax, un testo elinica antica de la media de la sentenio 4 aec, cual descrive pasajes costal en la Mar Mediteraneo.

La tribus ilirian ia regarda se nunca como un popla unida, e no ia ave un nom spesial per se mesma. Vera "ilirian" pare es un nom de un tribu spesifada cual ia es conoseda par la elinicas de la Eda de Bronze. Oji, lo no es clar cual la estende de ilirianes jeneral ia es como un popla, cultur, o lingua. Alga scrivores ia aplica la nom "ilirian" a popla antica ci ia abita Italia: la iapiges, daunis, e mesapis, ci ia es crededa como seguente la costa de la Adriatica a Italia de la Iliria jeografial.

La nom "ilirianes" ia apare final en la arcivo istorial en la sentenio 7 ec, referente a un garnison bizantian de la provinse roman a ante nomida *Illyricum*. Pos la desintegra de la Impero Roman, la Balcanes ia es invadeda par tribus de gotos e hunes, ci ia forsa la ilirianes orijinal a la areas montanosa. Plu tarde, tribus de parlores de linguas slavica ia migra a sude e ia domina la areas abandonada par la gotos e hunes, ci ia move a ueste (la gotos) o ia reveni a la stepes (la hunes). An si la veria no es conoseda aora, espertas en Albania crede ce sua popla (e la lingua) ia desende de la tribus antica de la montes de iliria.
Rio Donets

La **Rio Severski Donets** (rusce: Северский Донец, ucrainsce Сіверський Донець), plu comun simple nomida la Donets, es un rio a la sude de la plano european este. Lo orijina en la montanias de Rusia sentral, norde de Belgorod, flue sude-este tra Ucraina (Oblastes Harciv, Donetsc, e Luhansc) e alora ancora tra Rusia (Oblast Rostov), e final liante con la Rio Don, sirca 100 km de la Mar de Azov. La Donets es la rio cuatro la plu longa en Ucraina. Lo es un fonte importante de acua dulse en la este de Uraina. Lo dona sua nom a la Basin Donets, comun conoseda como la Donbas, un rejion importante per mina en Ucraina.
Rio Dnistr

La **Rio Dnistr** (de ucrainsce Дністе́р, rusce Днестр) es un rio en Europa este. Lo core prima tra Ucraina, e alora tra Moldova, e fini en la Mar Negra ancora en Ucraina. La nom deriva de la sarmatian *danu nazdya* (la rio prosima). La Rio Dnepr, ance de un orijina sarmatian, deriva de la sinifia oposante: *danu apara* (la rio a la lado distante). "Danu" es un nom multe vea, e es ance videda en la nom de la Rio Don e la Rio Danubio.

La Dnistr comensa en Ucraina, prosima a la site de Drohobitx, prosima a la borda con Polsca, e lo flue a la Mar Negra. Sua corsa marca un parte de la borda entre Ucraina e Moldova, pos cual lo flue tra Moldova per sirca 400 km, separante la teritoria major de Moldova de sua rejion separiste Transnistria. Plu tarde, lo forma un parte plu de la borda entre Moldova e Ucraina, e alora flue tra Ucraina a la Mar Negra, do sua estuario formi la Dnistr Liman.

Longo la dui basa de la Dnistr, la riva ueste es alta e colinosa e la riva este es basa e plata. La rio represente la fini pratical de la stepe eurasian. Sua enflues la plu importante es la Raut e la Bic.

En la neolitica, la Rio Dnistr ia es la sentro de un de la sivilias la plu avansada en la mundo de acel eda: La cultur Cucuteni-Tripilia. Lo ia flori en esta area de sirca 5300 a 2600 aec, e ia resta miles de locas arceolojial. Sua colonias ia ave tan multe como 15,000 abitantes, un de la plu grande comunias de cultivores en la mundo a esta tempo.
Rio Bug (sude)

La **Rio Bug sude** (ucrainsce Південний Буг) es un rio navigable en Ucraina. Lo es la rio du en longia en Ucraina.

La orijina de la rio es en la ueste de Ucraina, en la montania de Volin-Podilia, sirca 145 km de la borda con Polsca. De do, lo flue sude-este a sua estuario a la Mar Negra. Lo es 806 km de longia e dreni 63,700 km2.

La sites major a la rio es Hmelnitsci, Vinitsia, Pervomaisc, e Micolaiv. Entre 1941 e 1944, la Bug ia es la borda entre Ucraina ocupada par la deutx e la parte de Ucraina ocupada par la romanianes, nomida Transnistria.

En la periodo de migras de la sentenios 5 a 8 ce, la Bug sude ia representa un ostaculo major per tota la popla migrante en la area.
Rio Vistula

La **Rio Vistula** (polsce: *Wisła*, deutx: *Weichsel*) es la rio la plu longa e grande en Polsca e la rio 9 de longia en Europa, a 1,047 km. La basin area es 193,960 km2, de cual 168,868 km2 es en Polsca (54% de sua area de tera). La resta es en Bielarus, Ucraina, e Slovensco.

La Vistula comensa a Barania Gora en la sude de Polsca, 1220 metres supra la mar en la parte ueste de la Montes Carpatian. Lo traversa alga de la sites grande, incluinte Krakow, Warszawa, e Gdansk. Lo fini en la Baia Gdansk de Mar Baltica.
Rio Pripiat

La **Rio Pripiat** (ucrainsce: Прип’ять, bielarusce: Прыпяць) es un rio en Europa este, sirca 761 km de longia, cual core este tra Ucraina, Bielarus, e ancora Ucraina, drenante en la Rio Dnepr.

La Rio Pripiat traversa la zona de esclui cual ia es declarada sirca la loca de la desastre nucleal de Txornobil. La site de Pripiat (45,000 persones) ia es tota evacuada pos la desastre en 1986, e es aora un site abandonada.

Longo la rio es la Pantan Pripiat (acc la Pantan Pinsc), un rejion natural vasta de Brest en la ueste, a Mogilev en la norde-este e Ciiv en la sude-este. Lo es un de la pantanes la plu grande en Europa. La site de Pinsc es un de la plu importante en la area.

Istorial, per la parte grande de la anio, la pantan es cuasi nonpasable a fortes militar, cual ia influe stratejia en tota ativia militar en la rejion. En la *[[Geras de Justitian]]*, par la istorian roman Procopio, es un nara ce dise ce la slavicas temprana ia asconde se de enemis en la pantanes par respira tra canas.
Somerville College

La **Somerville College** es un scola (*college*) de la Universia de Oxford, situada en Oxford, England. Reformis de organiza de Oxford en la sentenio 19 ia inclui un tolera plu grande per desacorda relijial e la fundi de cuatro scolas per femes: Somerville en 1879. 

Margaret Thatcher e Indira Gandhi ia es studiantes.
Linguas borda

**Linguas borda** (acc linguas tami alta) es un familia de linguas papuan e la varia de la proposa de trans-Gine-Nova de Malcolm Ross. Los es nomida per la borda entre Indonesia e Papua Gine Nova, sur cual la popla abita.

## Clasi

:Morwap (Elseng)
:Senggi (Viid)
:Taicat (Tami alta): Awyi, Taicat
:Bewani Cadena
::Manem
::Rio Poal: Ainbai, Pagi, Kilmeri (Mbo)
::Rio Bapi: Amanab, Auwe-Daonda, Imonda, Sowanda (Punda, Umeda, Waina), Waris

On ave ance Ningera.

La clasi de Morwap es nonserta. Lo pote ance es un lingua isolada.

## Pronomes

La pronomes cual Ross reconstrui per proto-borda es la seguente:

:me	*ka
:nos escluinte	*kia- ?
:nos incluinte	*bile ?
:tu	*je	
:vos	?
:el	*ihe	
:los	*ihe- ?
Linguas trans-Fly-Rio Bulaka

La **linguas trans-Fly-Rio Bulaka** (acc linguas papuan sude-sentral) formi un familia ipotesal de linguas papuan. Los inclui multe de la linguas ueste de la Rio Fly en Papua Gine Nova sude a Papua Ueste (Indonesia), e un duple de linguas a la Rio Bulaka a 100 km plu ueste.

La familia ia es sujesteda par Stephen Wurm como un ramo de la proposa per linguas trans-Gine-Nova, Wurm ia crede ce lo es probable ce multe de esta linguas ta es demostrada como no vera parteni a la linguas trans-Gine-Nova, ma pare es forte influeda par la linguas trans-Gine-Nova. Malcolm Ross ia acorda e sutrae la plu de los.

## Tasonomia

Trans-Fly–Rio Bulaka (Papuan sude-sentral) 		
:Linguas de Rio Bulaka 	
:Linguas pahoturi	
:Waia (isolada)	
:Linguas yam (Morehead–Maro alta)

## Pronomes

Proto-yam (Proto–morehead-maro-alta):

Proto-pahoturi:

Proto–Rio-Bulaka:

Ross, Malcolm (2005). "Pronouns as a preliminary diagnostic for grouping Papuan languages". In Andrew Pawley; Robert Attenborough; Robin Hide; Jack Golson. Papuan pasts: cultural, linguistic and biological histories of Papuan-speaking peoples. Canberra: Pacific Linguistics. pp. 15–66. ISBN 0858835622. OCLC 67292782.
Linguas tor-cuerba

La **linguas tor-cuerba** (engles: Tor-Kwerba-Nimboran) es un familia autonom de linguas papuan proposada en 2005 par Malcolm Ross. Tota la linguas ia es un parte de la proposa de la linguas trans-Gine-Nova de 1975.

Con la ajunta de la linguas nimboran, tor-cuerba-nimboran composa la ramo ueste de la familia de lingus papuan norde proposada par Usher:

:Orya–Tor
:Cuerbica (Kwerbic)
:Nimboran
:Mawes

Proto-orya–tor:

:

Proto-isirawa (posible membro de la linguas cuerbica):

:

Proto-nimboran:

:

Mawes (de lista Swabesh):

:

Ross, Malcolm (2005). "Pronouns as a preliminary diagnostic for grouping Papuan languages". In Andrew Pawley; Robert Attenborough; Robin Hide; Jack Golson. Papuan pasts: cultural, linguistic and biological histories of Papuan-speaking peoples. Canberra: Pacific Linguistics. pp. 15–66. ISBN 0858835622. OCLC 67292782.
Linguas Solomones sentral

La **linguas Solomones sentral** es cuatro linguas papuan parlada en la stato de la Isolas Solomon:

:Bilua de Isola Vella Lavella and Isola Ghizo,
:Touo (acc Baniata) de Isola Rendova,
:Lavukaleve de la Isolas Russell, e
:Savosavo de Isola Savo.

La linguas es sola distante relatada. Lavukaleve e Touo es plu prosima a lunlotra ca a la otras; Savosavo e Bilua, an si distante de lunlotra, es plu simil a lunlotra.

Reconstruis de pronomes per linguas individua e la proto-lingua (nota ce la pronomes per "vos" e "nos incluinte" ia es sinteseda en esta linguas):

Ross, Malcolm, 2005. "Pronouns as a preliminary diagnostic for grouping Papuan languages", in Papuan pasts: cultural, linguistic and biological histories of Papuan speaking peoples, ed. by Andrew Pawley, Robert Attenborough, Robin Hide and Jack Golson: 15-65. Canberra: Pacific Linguistics.

Pedrós, Toni, 2015. "New arguments for a Central Solomons family based on evidence from pronominal morphemes". Oceanic Linguistics, vol. 54, no. 2 (358-395).
Linguas baining

La **linguas baining** (acc linguas de Britan Nova este) es un familia peti de linguas parlada par la popla baining a la Isola de Britan Nova en Papua Gine Nova. Los ia es clasida como linguas papuan este, ma esta no pare coreta aora.

La linguas es:
:Baining mesma: Mali, quaqet, kairak, simbali, ura, e makolkol (estinguida)
:Taulil-butam: Taulil, butam (estinguida)

## Pronomes

La pronomes cual Ross reconstrui per proto-baining es:

:

La pronomes de posese es **vat* ("sua" mas) **vet.* ("sua" fema).

Ross, Malcolm (2005). Pronouns as a preliminary diagnostic for grouping Papuan languages." In: Andrew Pawley, Robert Attenborough, Robin Hide and Jack Golson, eds, *Papuan pasts: cultural, linguistic and biological histories of Papuan-speaking peoples,* 15-66. Canberra: Pacific Linguistics.
Montes Altai

La **Montes Altai** es un cadena de montes en Asia sentral, do Rusia, Xina, Mongol, e Cazacstan junta, e do la Rio Irtix e Rio Ob ave sua comensas. La montes junta con la Montes Saian en la norde-ueste, e gradal deveni plu basa en la sude-este, do lo junta con la plato alta de la Deserto Gobi.

La rejion es abitada par un popla rarida ma diversa etnical, incluinte rusces, cazaces, altais, e mongoles. La economia local es fundida sur boves, oveas, e cavalos, cultiva, forestia, e mina. La familia disputada de linguas altai prende sua nom de esta montes, do los ia orijina (suposada).

La nom deriva de la parola *alt* cual sinifia "oro" en linguas mongolica, e la sufisa *-tai* sinifia "con"; donce, *altai* sinifia "montes con oro". Cual coresponde con sua nom en xines vea  金山 (monte de oro). Ance, la parola per "oro" en linguas turcica es *altin*.

La Montes Altai ia reteni un clima multe stable, poca cambiante de la eda glasial presedente. En ajunta, la misca de mamales ia resta la mesma, con un poca de esetas como la mamutes estinguida.

La inclines es abitada par la capras sibir e la rara oveas de montes. Servos inclui uapitis, alces, renos,  muscos sibir, e caprioles. La bison european ia es presente en la edas medieval, ma aora es trovada sola en un conserveria. Xasores grande es representada par la leopardos de neva, lupos, linces, ursos brun, gulos, e canes savaje. Asta la sentenio 20, la tigre caspian ia es trovada en la partes sude de la montes.

La Montes Altai ia es abitada par la ramo denisovan de ominidos ci ia es contempora con neandertales e umanas moderne, e ia desende de ominidos ci ia ateni Asia plu temprana ca umanas moderne. La denisovanes, datida a 40,000 anios ante aora, ia es descovreda en la Cava Denisova en la Montes Altai en 2008. Sabia de la denisovanes deriva xef de la evidentes de ADN e fabricadas, car no sceletos completa ia es ja recovreda. ADN ia es bon conservada par la temperatur basa en la cavas. Osos e utiles de neandertales e umanas moderne ia es ance trovada ala, cual fa ce lo es la sola loca en la mundo do tota tre ominides es sabeda como abitante.

Un canido canin de 33,000 anios ante aora ia es trovada en la Cava Razboinitxia. Analise de ADN publicada en 2013 ia demostra ce lo ia es relatada plu prosima a canes moderne ca a lupos.

La Montes Altai ia es identifiada como la orijina de un enigma cultural nomida la Fenomeno Siema-Turbino cual ia comensa en la Eda de Bronze sirca la comensa de la milenio 2 aec e ia inisia un migra grande e rapida de poplas de la rejion a partes distante de Europa e Asia.

Un area vasta de 16,178 km2 - Conserverias natural de Altai e Catun, Lago Teletscoie, Monte Beluha, e la Plato Ucoc - ia es elejeda un Loca de Erita Mundal par UNESCO, nomida "Montes Oro de Altai".
Teoria de larinjales

La **teoria de larinjales** es un ipotese multe asetada en la linguistica istorial de la linguas indo-european, cual sujeste ce la lingua proto-indo-european (PIE) ia ave un serie de fonemes ultra los reconstruida con la metodo comparante. La varia la plu asetada de la teoria ance sujeste ce esta fonemes ia es consonantes "larinjal" de un loca nondeterminada de pronunsia a la dorso de la boca. La teoria es intendeda per produi plu coere en la reconstrui de la fonolojia de PIE ca la reconstrui par la metodo comparante. Notable, lo es intendeda per estende la aveni jeneral de la apofonia (*ablaut*) indo-european a silabas con vocales reconstruida esta *e o *o.

Orijinal, la teoria ia introdui du sona en PIE cual, combinada con *e o *o reconstruida ta produi vocales cual no ta es prediseda par la regulas normal de *ablaut*. Esta ia es suportada pos la desifri de hitita, cual mostra ce lo ia es un lingua indo-european. Multe parolas hitita ia es demostrada como deriva de PIE, con un fonem representada par *ḫ.* Regulas variosa ia es sujeste per como desendentes de parolas en linguas fial pote es derivada de radises en PIE.

En la varia la plu asetada, la teoria introdui tre fonemes larinjal en PIE, indicada par *h1<sub>Subscript text</sub>, h<sub>2</sub>,* e *h<sub>3</sub>.* Otra linguas fial ia erita la sonas derivada, cual ia resulta de sua fusa con vocales corta de PIE segueda par la perde de la consonantes ipotesal. La sonas ia es nomida larinjales car, en la teorias orijinal, los ia es pensada como aveni en o prosima la larinje, cual alora afeta la cualia de la vocal prosima. Sua natur resta un caso per debate. 

La tre "larinjeales" la plu asetada es:
*h₁, la larinjal "neutra", cual permete ce la vocal  (tipal *e*) no cambia;
*h₂, la larinjal "a-colorante", cual cambia la vocal a *a*;
*h₃, la larinjal "o-colorante", cual cambia la vocal a *o*.

Plu, si la larinjal segue la vocal, la vocal deveni longa; si lo presede la vocal, la vocal resta corta.

Sujestes per la pronunsias de la "larinjales" inclui estas:

*h₁: [ʔ] [h] [ç] [hj]
*h₂: [ħ] [ʕ] [ʜ] [ʢ] [χ] [x] [h]
*h₃: [ʕʷ] [ʢʷ] [ɣʷ][ xʷ] [ʍ] [hw]

Evidente direta per la esiste de esta larinjales veni de hitita: PIE *a es un fonem rara, e es comun la sona prima, per esemplo elinica *anti*, latina *ante*, sanscrito *anti*, etc. Ma en hitita, on ave un parola relatada *ḫants*, cual sujeste ce la parola orijinal en PIE ia es *h2ent-, e no la forma plu tradisional *anti, e la h2 ia causa ce la *e* deveni *a* e la h2 desapare en tota linguas fial, estra hitita.

Otra evidentes es trovada en elinica: entre du consonantes, la larinjales es tipal reduida en la linguas fial a un vocal; ma en elinica, on pote vide tre vocales diferente. La esplica es simple, e es mostrada par esta esemplos:
*PIE *is**h₁**rós "santa" > elinica hi**e**rós
*PIE *p**h₂**tḗr "padre" > elinica p**a**tḗr
*PIE *d**h₃**tós "dado" > elinica d**o**tos
Rio Yangzi

La **Rio Yangzi** es la rio la plu longa en Asia e rio tre en la mundo, con 6300 km. Lo dreni un sinci de la area de Xina e sua basin es la abita de cuasi un tri de la popla xines.

La nom "Yangzi" deriva de la nom xines *Yangzi Jiang*, cual refere a la 435 km la plu basa de la rio, entre Nanjing e Shanghai. La rio intera es nomida la *Chang Jiang* en xines, leteral "la rio longa". Ma "Yangzi" es la nom plu comun estra xina.

La Yangzi ave un rol grande en la istoria, cultur, e economia de Xina. La delta jenera tan multe como 20% de la produi interna bruta de la Republica Poplal de Xina. La rio flue tra un serie diversa de ecosistemes e lo es la abita de multe spesies endemica e menasada, incluinte la aligator xines, la fosena lisa, la pex spadin xines, la delfin yangzi (posible estinguida), e la sturion yangzi. Per miles de anios, la rio ia es usada per acua, iriga, ijenia, transporta, industria, marca de bordas, e gera. La Parario de la Tre Caniones es la sentro idroeletrical plu grande en la mundo.

La rio orijina de alga influes e la parte este de la Plao Tibetan. Par tradision, la rio comensa a la basa de un glasia ueste de Monte Geladandong. La fonte vera (pd la distantia la plu longa de la mar) es a Colina Jari.

La Yangzi reseta acua de multe lagos. Cuatro de la sinco lagos dulse de xina contribui sua acua a la rio. Alga rios grande enflue en la Yangzi, e multe rios peti. La rio ateni la Mar Xines Este a Shanghai.

Ativia umana ia es demostrada en la area de la Tre Caniones tan temprana como 27,000 anios ante aora. Par la milenio sinco aec, la sesion basa de la rio ia es un sentro major de popla, abitada par la cultures hemudu e maijiaband, ambos entre la cultivores la plu temprana de ris. Par la milenio tre aec, la seguente cultur Liangzhu ia mostra influe de la popla de la cultur Longshan de la plano de Xina norde.

La vale sentral de la Yangzi ia es la abitada de cultures neolitica sofisticada . Plu tarde, lo ia es la parte la plu temprana de la vale de la rio cual ia es integrada en la sfero cultural de Xina norde. La popla de Xina norde ia es ativa ala de la Eda de Bronze.


File:Dusk on the Yangtze River.jpg|La fini de la dia en la Tre Caniones
File:长江源头.jpg|La fonte tradisional de la Yangzi
File:1 changjiang yangtze aerial pano first turn shigu 2018.jpg|La rio en Yunnan cambia sua dirije de sude a norde
File:Wuhan Yangtze River Bridge-1.jpg|La Ponte Wuhan, la ponte prima de la Yangzi, completada en 1957
Rio Mecong

La **Rio Mecong** es un rio en Asia sude-este. Lo es la rio 12 en longia en la mundo, e la rio 7 en Asia. Sua longia es sirca 4350 km e lo drena un area de 795,000 km2. De la Plano Tibetan, a rio core tra la provinse Yunnan en Xina, e tra Miama, Lau, Tai, Camputxa, e Vietnam. En 1995, Lau, Tai, Camputxa, e Vietnam ia fundi la Comision de la Rio Mecong per manaje e coordina la usa de la recursos de la Mecong. En 1996, Xina e Miama ia deveni "asosiores de dialogo".

La varias estrema de la saisones de flue, e la esiste de cascades e cores rapida en la Mecong fa ce naviga es difisil. An tal, la rio es un via major de comersia entre Xina ueste e Asia sude-este.

No otra rio es abitada par tan multe spesies de pexes multe grande. La plu grande inclui tre spesies de barbos, cual pote crese a 1.5 m e 70 kg, la raia de spina jigante, cual ateni a min 5 m en longia e 1.9 m en largia, la pangasio jigante, la barba jigante, e la pex gatin jigante de la Mecong. La tre notada final pote crese a sirca 3 m en longia e 300 kg. Ma tota de esta pexes ia descrese multe par pararios, controla de deluvias, e pexa esedente.

On ave ance alga mamales de la pantanes. Un spesies de delfin de acua dulse, la delfin irawadi, ia es comun en la pasada en la Mecong basa intera, ma aora es multe rara, con sola 85 individuas restante. Otra mamales inclui la lutra lisa e la gato pexante.

La crocodil tai es un spesie menasada. Lo abita en poxes peti e isolida en la partes camputxa e lau de la Rio Mecong. La crocodil de mar ia es trovada de la estuario de la Mecong a Tonle Sap e ultra, ma es aora estinguida en la rio.

La difisilia de naviga la rio ia resulta en la divide, e no la uni, de la popla ce abita prosima. La vilas la plu temprana dati a 210 aec, con Ban Chiang como un esemplo eselente de un cultur de la Eda de Fero temprana. La sivilia la plu temprana recordada ia es la cultur de Funan de la sentenio prima ec, un esemplo de un cultur cmer indianida, en la estuario. Escavas a Oc Eo, prosima a An Giang moderne, ia trova moneta de tan distante como la Impero Roman. Esta ia es segueda par la la cultur cmer de a stato de Chenla sirca la sentenio 5. La Impero Cmer de Angkor ia es la stato indianida grande final en la rejion. De sirca la tempo de la cade de la Impero Cmer, la Mecong ia es la borda entre la statos emerjente de Siam (Tai) e Toncin (Vietnam norde), con Lau e Camputxa, alora a la costa, divideda entre sua influe.

La influe de Europa ia comensa en la sentenio 16. La franses ia invade la area en la sentenio 19, e prende Saigon en 1861. De la Gera Indoxina un con la franses, asta la fini de la Gera Indoxina du entre la SUA e Vietnam, la popla, la area, e an la rio ia sufri multe.
Canji

**Canji** (漢字; *kanji* [kã̠ɴʑi]) es sinias adotada de los de xines cual es usada en la sistem de scrive per japanes (nion). Los es usada con la scrives silabal de japanes, la hiragana e la catacana. La parola *kanji* sinifia "sinias han" (pd xines), usante la mesma sinias de la nom en xines, *hanzi* (漢字). 

Sinias xines ia veni prima a Japan sur selos ofisial, leteras, spadas, monetas, mirores, e otra cosas ornal emportada de Xina. La esemplo la plu vea conoseda de tal emporta ia es la selo de oro "Re de Na" donada par Imperor Guangwu de Han a la ambasadorde Yamato en 57 ec. Ma la popla japanes de alora no comprende probable la scrive, e ta resta nonalfabetiste asta la sentenio sinco ec. Seguente la *[[Nihon Shoki]]* and *[[Kojiki]]* (arcivos antica), un erudita semi-lejendal nomida Wani (王仁) ia es enviada a Japan par la Re de Baikje en la rena de Imperor Ojin en la sentenio sinco temprana, ci ia porta la sabia de confuzisme e la sinias xines con el. La testos japanes la plu temprana ia es probable scriveda par ofisiores xines o corean bilingual empleada a la corte de Yamato.

La lingua japanes no ave un forma scriveda a la eda en cual la sinias xines ia es introduida, e testos ia es scriveda e lejeda sola en xines. Plu tarde, en la eda Heian (794–1185), un sistem nomida *kanbun* ia emerje, cual envolveda la usa de sinias xines con sinietas per permete parlores japanes per restruturi e leje frases xines, par cambia la ordina de parolas e ajunta particulos e sufisas verbal, seguente la regulas de gramatica japanes.

Sinias xines ia comensa ance usada per scrive parolas japanes, cual resulta en la silabarios moderne nomida *kana*. Sirca 650 ec, un sistem de scrive nomida *manyogana* (usada en la colie de poesias antica *[[Manyoshu]]*) ia evolui cual ia usa un cuantia de sinias xines per sua sona, no sua sinifia. *Manyogana* scriveda en un stilo corente ia evolui a *hiragana* o *onna-de* ("scrive de femes"), un scrive asedable a femes, ci ia es privada de educa alta). Obras major de leteratur de la eda Heian par femes ia es scriveda en hiragana. Catacana ia emerje par un via paralel: studiantes en moncerias ia simpli *manyogana* a un parte singular de a orijinal per indica un silaba. En esta modo, la du *kanas* - hiragana e catacana - ia es desendeda de canji. 

La "canji de educa" (教育漢字, *kyōiku kanji*) es 1006 sinias cual enfantes japanes aprende en scola prima. la "canji comun usada" (常用漢字, *jōyō kanji*) inclui los e 1130 plu canji enseniada en liseo. De 27 setembre 2004, la "canji per nomes propre" (人名用漢字, *jinmeiyō kanji*) es composada de ambos la presedente, plu 983, trovada en la nomes de persones. Final, la "canji nonlistada" (表外漢字 *hyōgai kanji*) es composada de cualce canji no incluida en la otra categorias.

On no ave un conta ofisial de sinias de canji, como on no ave un conta de sinias xines jeneral. La *[[Dai Kan-Wa Jiten]]* (disionario grande de japanes-xines), cual es considerada como completa en Japan, conteni sirca 50,000 sinias. Sirca 2000 a 3000 sinias es usada comun en Japan, alga plu miles es usada a veses, e 13,108 sinias pote es encodigida en la Normas Industrial Japanes per canji.
Mandju

**Mandju** (xines: 滿洲; pinyin: Mǎnzhōu) es un nom prima usada en la sentenio 17 en japanes per refere a un rejion grande en Asia norde-este. Esta rejion es la abita orijinal de la popla xianbei, hitan, e juxen (plu tarde nomida manju), ci ia construi alga statos en la area istorial.

No nom per "Mandju" esiste en la linguas mandju e xines, en cual la area es nomida "la tre provinses este"  (manju: ᡩᡝᡵᡤᡳ ᡳᠯᠠᠨ ᡤᠣᠯᠣ, *Dergi ilan golo*; xines: 東三省 / 东三省, *Dōng Sānshěng*) o simple "la norde-este". Esta nomes espresa tota aspetas de la rejion, incluinte sua istoria, cultur, tradisiones, dialetos, cosinas, etc.

La lingua mandju (Manchu: ᠮᠠᠨᠵᡠ ᡤᡳᠰᡠᠨ *mandju gisun*) es un lingua tungusica menasada con estingui parlada en Mandju. Lo ia es la lingua nativa de la mandjus e un de la linguas ofisial de la dinastia Qing (1636–1911) de Xina, cual ia orijina en Mandju. Aora la plu de mandjus parla putong (xines comun).
Pasada perfeta

La **pasada perfeta** (o **pluperfeta**) es un tipo de forma verbal, jeneral tratada como un de la tempos en alga lingua, usada per refere a un ata en un tempo ante la tempo en la pasada cual es refereda. 

En elefen, lo es tratada como moda e, esta lingua no distingui entre la modas perfeta e nonperfeta de la verbo. Ma on pote clari la segue de tempo de du atas par marca la ata plu temprana con ja:
* Cuando tu ia encontra nos, nos **ia come ja**.
* Si tu reveni doman, me **va fini ja** la labora.
* Sempre cuando me ateni la fini de un capitol, me **oblida ja** la titulo.
Rios de Europa

**La rios la plu longa en Europa** (norde de la Mediteraneo, ueste de la Urales):

*Rio Volga 3790 km (Rusia)
*Rio Danubio 2857 km (Romania, Ucraina, Moldova, Balgaria, Serbia, Crovatsca, Slovacia, Osteraic, Deutxland: Donau, Doana, Donava, Dunav, Dunarea, Dunai, Dunaj, Duna)
*Rio Ural 2428 km (Rusia, Cazacstan)
*Rio Dnepr 2201 km  (Rusia, Bielarus, Ucraina)
*Rio Don 1923 km (Rusia)
*Rio Petxora 1809 km (Rusia)
*Rio Cama 1805 km  (Rusia)
*Rio Dvina (norde) 1803 km (Rusia)
*Rio Dnistr 1362 km (Romania, Ucraina)
*Rio Elbe 1245 km (Deutxland, Txesco)
*Rio Reno 1233 km (Deutxland, Txesco, Nederland, Frans, Suiz, Osteraic, Lictenstain: Rhein, Rhin, Rijn, Rein)
*Rio Vistula 1211 km (Polsca, Bielarus, Ucraina)
*Rio Odra 1045 km (Polsca, Deutxland: Oder)
*Rio Daugava 1020 km (Latvia, Bielorus, Rusia)
*Rio Neva 1010 km (Rusia)
*Rio Tajo 1007 km (Espania, Portugal)
*Rio Luar 1006 km (Frans: Loire)
*Rio Mezen 966 km (Rusia)
*Rio Ron 957 km (Frans, Suiz: Rhone)
*Rio Mos 950 km (Frans, Beljia, Nederland)
*Rio Guadiana 922 km (Espania, Portugal)
*Rio Nemunas  914 km (Lietuva, Rusia, Bielarus)
*Rio Ebro 910 km(Espania)
*Rio Cuban 906 km (Rusia)
*Rio Duro 897 km (Espania, Portugal: Duero,Duoro)
*Rio Sen 875 km (Frans: Siene)
*Rio Bug (sude) 806 km - (Ucraina)
*Rio Cuma 802 km (Rusia)
*Rio Gota 756 km (Sveria, Noria)
*Rio Veser 751 km (Deutxland: Weser)
*Rio Guadalcivir 722 km (Espania)
*Rio Po 702 km (Italia)
Sites de Barat (lista)

The following tables are the list of cities in India by population. Often cities are bifurcated into multiple regions (municipalities) which results in creation of cities within cities which may figure in the list. The entire work of this article is based on Census of India, 2011, conducted by the Office of the Registrar General and Census Commissioner, under Ministry of Home Affairs (India), Government of India.

La table a su es un lista de la sites en Barat (pd India) con plu ca un milion persones, ordinada par la cuantia de abitantes. La sites cual es capitales de sua stato o teritorio es spesida. La cuantias es fundida sur la contas de abitantes fada par la Ofisia de la Rejistror Jeneral e Comisionor de Contas, su la Ministreria de Interna, Governa de India.

Nota ce estas es asetable como la spele de la nomes per elefen. Nota ance ce c e ch es pronunsiada como lfn tx, j e jh es pronunsiada como lfn dj; k es lfn c, w es lfn u, y es lfn i; en ph, bh, th, dh, kh, gh, e rh, no pronunsia la h.
Rio Brahmaputra

La **Rio Brahmaputra** es un de la rios major de Asia. Lo flue tra Xina, India, e Bangladex (e donce ave nomes variante en cada rejion). Lo es la rio nove en volum de descarga, e la rio 15 en longia.

Lo orijina en la rejion de la Lago Manasarovar, a la lado norde de la Himalaias en Contia Burang de Tibet (do lo es nomida la Rio Yarlung Tsangpo), e flue tra Tibet sude asta lo rompe tra la Himalaias en caniones grande (inclui la Canion Grande de Yarlung Tsangpo) e a Arunchal Pradesh (India). Lo continua sude-ueste tra la Vale Asam como la Brahmaputra e sude tra Bangladex como la Jamuna. En la Estuario Ganga vasta, lo fusa con la Rio Padma, la nom popular de la Rio Ganga en Bangladex, e final como la Rio Meghna ante vacui en la Golfo Bengala.

Sirca 2,899.9 km de longia, la rio es multe importante per iriga e transporta. La profondia promedia de la rio es 38 m, e la masima es 120 m, e lo es navigable per cuasi tota sua estende. La rio tende deluvia desastrosa en cada primavera cuando la neva de la Himalaias fonde. Lo es ance un esemplo clasica de un rio trensada e es propensada seria a migra de canales (abandona de canales vea e crea de novas).

La rio basa es santa per indus. La plu de rios en la sucontinente indian ave nomes fema, ma esta ave un nom mas, con la sinifia "fio de Brahma". La vives de miliones de abitantes de India e Bangladex depende de la Rio Brahmaputra. Sua estuario es la abitada de 130 milion persones, e 600,000 persones abita sur la isolas de la rio. Esta popla depende de la deluvia "normal" per trae acua e deponedas nova a la solos de la plano deluvial, e donce per la nesesadas per cultiva. Du de la tre varias de ris (aus e aman) no pote survive sin la acua deluvial. Plu, la pexes prendeda de la plano en la saison de deluvias e de la multe lagetas pos la saison es la fonte xef de protena per multe poplas campanial.
Brama

**Brama** (sanscrito: ब्रह्मा) es la dio de crea en induisme. El es ance conoseda como Svaiambu ("autonaseda"), Vagisa ("padron de parla"), e la creor de la cuatro vedas, un de cada de sua bocas. Sua sposa es Sarasvati, la diva de sabe, musica, arte, sajia, e aprende.

El es parte de un truple de dios (trimurti) cual causa la renova de la universo: El es la creor, Vixnu es la conservor, e Xiva es la destruor. Brahma, con otra dios, es a veses videda como un forma (*saguna*) de Braman, cual es sin forma (*nirguna*). Braman es la realia metafisical ultima en induisme vedantal.

Seguente alga rexercores, Brama no ave la adora popular en induisme moderne, e ave min importa ca la otra membros de la trimurti. Ma el es onorada en la testos antica, an si no videda como la dio xef oji. No multe templos dedicada a el esiste en India. La templo la plu famosa es la Templo Brama en Pushkar, Rajasthan.
Sarasvati

**Sarasvati** (sanscrito: सरस्वती) es la diva indu de sabe, musica, arte, sajia, e aprende. El es un parte de la trinia (tridevi) de Sarasvati, Lacxmi, e Parvati. La tre divas aida sua sposos, la trinia de Brama, Vixnu, e Xiva, per crea, manteni, e resicli la universo.

El es descriveda como tan blanca como la luna, vestida en un roba blanca, ornada en joalas blanca, radiante belia, portante un libro e pen en sua manos, cual representa sabe. Un *hamsa* ("sinie") reposa su sua pedes, cual es un simbol de perfetia spirital.

SarasVati es sanscrito per *saras* ("acua lageti", ma a veses traduida como "parla") e *vati* ("el ci posese"). Orijinal, el ia es asosiada con la rio (o rios) ance nomida Sarasvati. La nota de la diva es en la Rigveda, cual descrive el como la plu bon de madres, rios, e divas. Alga indus selebra la festa de *[[Vasant Panchami]]* (la dia sinco de primavera, ance nomida *Sarasvati Puja* o *Sarasvati Jayanti*) per onora el, e marca la dia par aida enfantes joven per aprende como scrive la leteras de la alfabeta. La diva es ance adorada par membros de la relijion jain de India sentral e ueste, en ajunta a alga setos budiste.
Lakshmi

**Lakshmi** (sanscrito: लक्ष्मी) es la diva indu de ricia e bonfortuna. El es la sposa e *shakti* (enerjia) de Vishnu. Lakshi, con Parvati e Saraswati, formi la Tridevi ("tre divas"), un trinia santa. Lakshmi es ance un diva importante en jainisme e es trovada en templos jain, e es un diva de bonfortunia en partes de la mundo budiste.

Lakshmi es ance nomida *Sri* ("belia, ricia") o *Thirumagal* ("fia"), car ave ses cualias divin (*guna*) e es la fortia divin de Vishnu. En induisme, el ia es naseda de la turba de la mar primeval (*samudra mantha*) e el ia eleje Vishnu como sua sposo eterna. Cuando Vishnu ia desende a tera como la avatares Rama e Krishna, Lakshmi ia ance desende como sua sposas, Sita e Rukmini. La sposi e relata entre Vishnu e Lakshmi es la model per rituas e seremonias de sposis indu.

En arte indian, Lakshmi es depintada como un fem vestida refinada e la color de oro, con un buo como sua veculo, sinifiante la importa de ativia economial en la manteni de vive, sua capasia per move, labora, e vince en oscuria confusante. El sede sur un pedestal nelumbin, con un nelumba en sua mano, cual es in simbol per bonfortuna, autosabe, e libri spirital. El es mostrada con cuatro manos, cual represente la cuatro goles de vive umana importante per la vive indu: *[[dharma]]*, *[[kama]]*, *[[artha]]*, e *[[moksha]]* ("condui virtuosa", "plasir e pasion", "labor produinte", e "lumina"), 

Descovres arceolojial e monetas antica sujeste ce la reconose e adora de Lakshmi per la milenio prima aec. Scultas e icones de el ia es trovada en templos indu tra Asia sude e sude-este, estimada como de la dui du de la milenio prima ce. La festas de Diwali ("serie de lampas", la festa de lus) e Sharad Purnima ("autono luna plen", la festa de la fini de la monsones e comensa de colie) es selebrada per sua onora.
Parvati

**Parvati** (sanscrito: पार्वती) es la diva indu de fertilia, ama, belia, sposi, enfantes, dedica, e la fortia divin. Conoseda par multe otra nomes e roles. Con Lakshmi e Saraswati, el es parte de la trinia (tridevi) de divas indu la plu importante. Parvata es un de la parolas sanscrito per monte.

Parvati es la sposa de la dio indu Shiva: la protejor, destruor de malia, e rejeneror de la universo. Parvati es la fia de la re de montes Himavan e rea Mena. El es la madre de Kartikeya, Ashokasundari, e Ganesha (la dio de sajia e la vinse de ostacles, con un testa de un elefante).

Un de la nomes de Parvati es *Uma*, usada per *Sati*, la sposa prima de Shiva, ci es renaseda como Parvati. El ia es nomida *Aparna* ("el ci no nuri se") car el ia promete juna sever, ma sua madre ia desconvinse el par dise *u ma* ("o, no fa lo"). Es es ance nomida *Ambika* ("madre cara"), *Shakti* ("potia"), *Mataji* ("madre adorada"), *Mahashwari* ("diva grande"), *Durga* ("nonvincable"), *Bhairavi* ("ferose"), *Bhavani* ("fertilia e pare"), *Shivaradni* ("rea de Shiva"), *Kamakshi* ("ama e dedica"), e *Annapurna* ("fertilia, abunda, nuri").

Parvati e Shiva es comun simbolida par un *[[yoni]]* ("utero") e un *[[linga]]* ("penis"). La metafor de yoni e linga represente la fonte de potia, la interata de la enerjias mas e fema, la recrea de tota vive. Parvati e Shiva es comun depintada en formas variosa de uni sesal. Esta simboles es sperdeda tra Asia sude e sude-este.

Con Shiva, Parvati es un divinia sentral en la seto Shaiva. El es la enerjia e potia recreosa de Shiva, e es la causa de un lia cual junta tota esentes, e un modo per sua relasa spirital.

Parvati es presentada como avente du aspetas oposante. Como Parvati mesma, el es representada como un fema dulse, la sposa perfeta, bela e bonvolente. El porta tipal un *[[sari]]* roja, con un banda de testa. Ma como Shakti, pur enerjia, el deveni Kali, un diva negra (o verde) e side per sangue, ci ia destrui un *[[asura]]* (demon). An pos destrui la demon, sua coleria no pote ia es controlada. Per basi sua coler, Shiva ia apari como un bebe plorante. La crias de la bebe ia stimula la natur madral de Kali, ci recambia se como Parvati.
Vixnu

**Vixnu** (sanscrito: विष्णु) es un de la dios xef de induisme. El es la "conservor" en la trinia indu (*[[trimurti]]*) cual inclui Brama e Xiva. En la tradision de Vaixnavisme, el es la esente ultima, identical a Braman, ci usa avatares como "la protejor" cuando la mundo es menasada par malia, caos, o fortias destruinte. 

En depintas indu, Vixnu es tipal depintada con un pel blu e cuatro brasos. El teni un *padma* ("nelumbo") en sua mano basa sinistra, un rompetesta en sua mana basa destra, un conca en sua mano alta sinistra, e un *[[txacra]]* ("disco") en sua mano alta destra. Un depinta tradisional es Vixnu reposante sur la enrola de la serpente Xexa, acompaniada par sua sposa Lacxmi, en cuando el "sonia la universo e realia".

Vixnu viaja sur la dorso de Garuda, un agila enorme. Garuda es un avia santa en Viaxnavisme. En un nara, la Garuda Purana, Garuda transporta Vixnu per salva la elefante Gajendra.

Sua avatares inclui Rama e Crixna. Rama es la sujeto de la Ramayana e la Ram Charit Manas. Crixna es la sujeto de la Mahabharata, la Crixna Charit Manas, e la Bhagavad Gita. Alga indus vide Buda como un avatar de Crixna.
Xiva

**Xiva** (sanscrito: शिव, "la fortunosa"), ance conoseda como *Mahadeva* ("la dio la plu grande"), es un de la dios xef de induisme. El es la esente suprema en xaivisme, un de la tradisiones major de induisme moderne.

Xiva es conoseda como la destruor en la *trimurti*, la trinia indu cual inclui ance Brama e Vixnu. En la tradision de xaivisme, el es la esente supreme ci crea, proteje, e muti la universo. En la tradision de xactisme, la diva es descriveda como suprema, ma la trimurti es ance adorada. Un diva es la enerjia e potia creosa (*[[xacti]]*) de cada, con Parvati la egal de Xiva.

Seguente la xaivistes, la forma la plu alta de Xiva es sin forma, sin limita, transendente e noncambiante, la Braman asoluta, e la Atman (spirito) de la universo. On ave multe depintas de Xiva, alga bonvolente e otras asustante. Como un bonvolente, el es mostrada como un iogi omnisiente ci ave un vive asetica sur Monte Kailash con sua sposa Parvati e sua enfantes Ganexa e Carticeia. Como un ferosa, el es comun mostrada matante demones. El es regardada como la dio padron de ioga, medita, e la artes.

En representas, el ave comun un serpente sirca sua colo, un luna cresente, la Rio Ganga fluente de sua capelas marianada, un oio tre a sua fronte, un tridente como sua arma, e un tambur *damaru*. El es tipal adorada en la modo de un *[[linga]]* (penis), cual sinifia la potia creosa mas, con sua sposa representada par un *[[ioni]]* (utero) con la sinifia de la potia creosa fema. Xiva es adorada vasta par indus, en India, Nepal, e Srilanca.
Diva

Un **diva** es un divin fema. Divas ia es liada con virtuas como belia, ama, madria, e fertilia. En la edas preistorial, el ia es representada la plu comun par la diva madral, un idea cual continua, an si ascondeda, en la relijos major de oji, como Guan Yin en budisme e Maria en cristianisme. Ma los ia es ance asosiada con ideas como gera, crea, e moria.

En alga relijios, un fem santa teni un rol sentral en prea e adora relijiosa. Per esemplo, Shaktisme, cual inclui la adora de la forte fema cual anima la mundo, es un de la tre setos major de induisme.

La supremia de un idea monoteiste o cuasi-monoteiste como la "Diva Grande" es promoveda par alga femistes como un varia fema de la Dio de la relijios abramica asosiada con la crese istorial de monoteisme en la eda de cultures mediteraneo antica.

Relijios politeise, incluinte "reconstruistes" moderne, onora divas e dio multiple, e tipal vide los como esentes separada de lunlotra. Esta divines pote es parte de un panteon, o rejiones diferente pote ave sua divines patronal. La reconstruistes, como sua antesedentes antica, onora la divines spesial per sua pais de orijina.

Pos la promove femiste, alga persones ave un interese in la analise de relijios per vide si e como la prinsipes e praticas trata nonjusta la femas. Un resulta es ce alga femes ia prefere un relijio de la Diva en loca de un de la relijios comun en la ueste, como iudisme, cristianisme, o islamisme. Esta es nomida la promove de la Diva, cual continua como popular entre alga grupos.

Multe de la atenta a egalia de la sesos en cristianisme es composada de reinterpreta la testos santa e usante parolas nonjenero per nomi e descrive la divin. En iudisme, la dio no es interpretada como un seso o un otra, a min par teolojistes.
Rio Indo

**La Rio Indo** (acc la Sindhu) es un de la rios la plu longa en Asia. Lo orijina en la plano alta de Tibet prosima a Lago Manasarovar. Lo continua tra la rejion de Ladakh en Jammu e Kashmir, India, a la rejion Gilgit-Baltistan de [Pacistan] e la montes de la [Hindukush. Alora, lo flue sude longo la tota longia de Pacistan per entra la Mar Arabi prosima a la porton Karachi en Sindh. Lo es la rio la plu longa, e la rio nasional, de Pacistan.

La rio ave un area de dreni plu ca 1,165,000 km2. Sua flue anual estimada es sirca 243 km3, du veses de la Rio Nilo e tre de la Rio Tigris e Rio Eufrates combinada. Comensante en un fonte en la montes de la Himalaias, nurida par glasias e rietas, la rio suporta ecosistemes de forestas temperada, planos, e campanias seca.

La parte norde de la vale de la Indo, con sua enflues, formi la rejion de la Pandjab, e la corsa basa, nomida la Sindh, fini en un estuario grande. La milenio tre aec ia vide la developa de un sivilia urban major de la Eda de Bronze. En la milenio du aec, la rejion de la Pandjab ia es notada en la imnos de la Rigveda como la *Sapta Sindhu*, e en la Avesta como la *Hapta Hindu* (ambos sinifiante "sete rios"). La renas de istoria temprana de la vale inclui Gandhara e Sauvira. En la periodo clasica, la Rio Indo entra la conose de la ueste cuando Re Dario de Persia ia envia sua esploror Scilax de Carvanda per esplora la rio, sirca 515 aec.
Rio Eufrates

La **Rio Eufrates** (sumer: 𒌓𒄒𒉣 Buranuna) es la rio la plu longa e un de la plu importante istorial de Asia sude-ueste. Con la Rio Tigris, lo es un de la du rio cual defini Mesopotamia (la "tera entre la rios"). Lo orijina en Turcia este, flue tra Suria e Irac, juntante con la Tigris en Shatt al-Arab, do lo entra la Golfo Persian.

Per la istoria de la Eufrates e la Tigris, vade a la article sur la istoria de Mesopotamia antica.
Rio Tigris

La **Rio Tigris** (Sumer: 𒁇𒄘𒃼 Idigina) es la rio este de la du rios grande e istorial (la otra es la Rio Eufrates) cual defini Mesopotamia. La rio flue sude de la montes de Turcia sude-este tra Irac, e vacui se en la Golfo Persian.

Per detalias de la istoria de la Tigris e la Eufrates, vade a la article sur la istoria de Mesopotamia antica.
Mitraisme

**Mitraisme** ia es un relijio misteriosa sentrida sur la dio Mitras cual ia es praticada en la Impero Roman de la sentenio 1 e 4 ce. La relijio ia es inspirada par la adora de la dio Mitra en Persia, an ce Mitras elinica ia es liada a imajes nova e distinguida, e la nivel de continui entre la rituos persian e elinica-roman es debatada. La misterias ia es popular entre la militar roman.

Adorores de Mitras ia ave un sistem complicada de grados sete de inisia e comes comunial ritual. Comensores ia nomi se *sindexioi*, los "unida par la presa de manos". Los ia asembla en templos suteran, aora nomida un *mitreo*, multe de cual survive. La sentro de la relijio es probable Roma, e lo ia es popular tra la dui ueste de la impero, tan sude como Africa roman e Numidia, tan norde como Britan roman, e a un estende min grande en Suria roman en la este.

Mitraisme ia es videda como un competitor de cristianisme temprana. En la sentenio 4, mitraists ia sufri persegue de cristianes roman e la relijio ia es a pos supresada e eliminada en la impero par la fini de la sentenio.
Ortodoxisme

En la usa clasica cristian, la parola "**ortodox**" refere a un colie de dotrinas cual ia es crededa par la cristianes temprana. Un serie de consilios ecumeniste (pd nonramal) ia es conduida tra un periodo de alga sentenios per atenta formali esta dotrinas. La deside la plu sinifiante de esta consilios ia es lo entre la dotrina homousian de Atansio e Eustatio (cual deveni trinisme) e heterousian de Ario e Eusebio (nomida arianisme). La dotrina de la trinia, cual ia defini Jesus como e Dio e om en la canones de la consilio de Efeso de 431 ec, ia susede en la eglesia e ia es refereda como ortodoxia en la plu de contestos cristian. Natural, la minoria de cristianes, la nontriniste, oposa esta termas.

Seguente la Fende Grande de 1054, la eglesas ueste e este ia continua vide se como unica ortodox e catolica. Augustino ia scrive en "Sur la relijio vera": "Relijio pote es trovada sola entre los ci es nomida cristianes catolica o ortodox, per dise, gardas de veria e seguores de coreta." Tra tempo, la eglesa ueste ia comensa identifia con la eticeta "catolica", e la eglesa este con la eticeta "ortodox", an si esta eticetas no es sempre aplicable. Plu temprana, ortodoxisme de la este ia fende de cristianisme calsedonian pos la consilio de Calsedon (452 ec), la resulta de alga diferes en cristolojia, e la eglesas ortodox ia reteni la eticeta.

La eglesa ortodox la plu grande es la Eglesa Ortodox Este (ofisial: la Eglesa Catolica Ortodox), con sirca 200 a 260 milion membros. Lo opera como un comunia de eglesas autosefalo, pd, cada governada par sua bispos en sinodos local, an si sirca dui de los abita en Rusia. La eglesa no ave un autoria sentral de dotrina o governa simil a la bispo de roma]] (la Pape), ma la Patriarcia Ecumeniste de Constantinopoli es reconoseda par tota como *primus inter pares* (prima entre egales) de la bispos. Como un de la instituis relijiosa la plu vea en la mundo, la Eglesa Ortodox Este ia ave un rol importante en la istoria e cultur de Europa este e sude-este, la Caucasos, e Asia sude-ueste.
Protobalgares

La **protobalgares** ia es un colie de tribus turcica, seminomada gerores, ci ia flori en la stepe de eurasia ueste e la rejion de la Rio Volga en la sentenio sete. Emerjente como cavalores nomada, spesialistes sujeste ce sua radises pote es trasada a Asia sentral. En sua migra tra la stepe eurasian, la protobalgares ia asorbe otra grupos etnical e influes cultural, incluinte popla hun e indoeuropean. 

Rexerca jenetical sur popla turcica de eurasia ueste e enticos relatada a la protobalgares indica un lia con la poplas de Eurasia ueste. Los ia parla un lingua turcica, pd la lingua bulgar de la ramo ogurica. Los ia manteni la titulos, organiza, e tradisiones militar de la stepes eurasian, e la xamanisme e crede en Tanga, la dio de la sielo.

La protobalgares ia deveni semifisada en la sentenio sete en la stepe ueste, fundi un stato, Balgaria Grande Vea, sirca 635 ec, cual ia es asorbada par la Impero Hazar en 668 ec. En 679, Han Asparuh ia concista Scitia Minor, cual ia abri un asede a Moesia, e fundi la Impero Balgar prima, do la protobalgares ia deveni un elite political e militar Los ia combina seguente con la popla ja instituida bizantian, e con la tribus slavica cual ia migra ala a ante. Los ia es ultima slavida, cual ia formi la asendentes de la balgares moderne de Balgaria.

La resta de la protobalgares de la stepe ueste ia migra en la sentenio sete a la Rio Volga, do los ia fundi Balgaria de la Volga. Los ia manteni sua identia a e tra la sentenio 13. La tatares e la txavaxes alega ce los es la desendentes de la protobalgares de la volga.